CELEX: 62016CA0139
Language: et
Date: 2017-07-06 00:00:00
Title: Kohtuasi C-139/16: Euroopa Kohtu (kümnes koda) 6. juuli 2017. aasta otsus (Audiencia Provincial de Burgos’e eelotsusetaotlus – Hispaania) – Juan Moreno Marín, Maria Almudena Benavente Cardaba, Rodrigo Moreno Benavente versus Abadía Retuerta, SA (Eelotsusetaotlus — Kaubamärgid — Direktiiv 2008/95/EÜ — Artikli 3 lõike 1 punkt c — Siseriiklik sõnamärk La Milla de Oro — Registreerimisest keeldumise või kehtetuse põhjused — Geograafilise päritolu tähised)

28.8.2017   
            
            
               ET
            
            
               Euroopa Liidu Teataja
            
            
               C 283/5
            
         Euroopa Kohtu (kümnes koda) 6. juuli 2017. aasta otsus (Audiencia Provincial de Burgos’e eelotsusetaotlus – Hispaania) – Juan Moreno Marín, Maria Almudena Benavente Cardaba, Rodrigo Moreno Benavente versus Abadía Retuerta, SA
   (Kohtuasi C-139/16) (1)
   
   ((Eelotsusetaotlus - Kaubamärgid - Direktiiv 2008/95/EÜ - Artikli 3 lõike 1 punkt c - Siseriiklik sõnamärk La Milla de Oro - Registreerimisest keeldumise või kehtetuse põhjused - Geograafilise päritolu tähised))
   (2017/C 283/07)
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Burgos
   
      Põhikohtuasja pooled
   
   
      Hagejad: Juan Moreno Marín, Maria Almudena Benavente Cardaba, Rodrigo Moreno Benavente
   
      Kostja: Abadía Retuerta, SA
   
      Resolutsioon
   
   
               1.
            
            
               Tähis „la Milla de Oro“, mis viitab teatava kauba või teenuse omadusele, mis seisneb sellises asjaolus, et selle kauba või teenuse pakkumine konkreetses kohas on ulatuslik ning kaup või teenused ise on selles kohas suure väärtuse ja kõrge kvaliteediga, ei saa kujutada endast geograafilise päritolu tähist, kuna sellele tähisele tuleb lisada nimi, mis tähistab geograafilist ala, selleks et seda saaks lugeda füüsiliseks kohaks, millega seostatakse suure väärtuse ja kõrge kvaliteediga kauba või teenuste ulatuslikku pakkumist.
            
         
               2.
            
            
               Euroopa Parlamendi ja nõukogu 22. oktoobri 2008. aasta direktiivi 2008/95/EÜ kaubamärke käsitlevate liikmesriikide õigusaktide ühtlustamise kohta artikli 3 lõike 1 punkti c tuleb tõlgendada selliselt, et tähisel „la Milla de Oro“, mis viitab teatava kauba või teenuse omadusele, mis seisneb asjaolus, et selle kauba või teenuse pakkumine konkreetses kohas on ulatuslik ning kaup või teenused ise on selles kohas suure väärtuse ja kõrge kvaliteediga, võivad mitte olla omadused, mille kasutamist kaubamärgis saaks lugeda kehtetuse aluseks selle sätte tähenduses.
            
         
      (1)  ELT C 200, 6.6.2016.